37. ΠΡ ΑΚΤΙΚΟΝ ΟΛΟΜΕΛΕΙΑΣ ΣΥΜΒΟΥ ΛΙΟΥ ΕΠΙΚΡ ΑΤΕΙΑΣ Αριθ. 8 της 27/30 Σεπτ. 1958 Περί υπαγωγής εκ του Γ΄ εις το Α΄ τμήμα του Συμβουλίου Επικρατείας της Επεξεργασίας των σχεδίων των κανονιστικών διαταγμάτων κλπ. Αντικείμενον Περί υπαγωγής α)της επεξεργασίας των κανονιστικών διαταγμάτων και β)από 1ης Δεκ. 1958 της εκδικάσεως των αιτήσεων ακυρώσεως δι' υπέρβασιν εξουσίας ή παράβασιν νόμου κατά πράξεων παροχής ή αρνήσεως συνταξιοδοτήσεως κατά την νομοθεσίαν περί Ιδρύματος Κοινωνικών Ασφαλίσεων ή οιουδήποτε ετέρου ασφαλιστικού οργανισμού, εις το Α΄ Τμήμα του Συμβουλίου της Επικρατείας. Έκθεσις πρακτικών Κατά την συνεδρίασιν ταύτην, το Συμβούλιον λαβόν υπ' όψει τας διατάξεις του άρθρ. 5 του Ν.Δ. υπ' αριθ. 3830 του 1958 "περί τροποποιήσεως και συμπληρώσεως του Νόμ. 3713 "περί Συμβουλίου Επικρατείας" ως ούτος ετροποποιήθη και συνεπληρώθη και κρίναν, ότι η δια του ως άνω άρθρου του Ν.Δ. 3830/58 γενομένη κατανομή αρμοδιοτήτων μεταξύ του Α΄ και Γ΄ Τμήματος του Συμβουλίου της Επικρατείας παρουσιάζει ανισότητα δυναμένην να παρακωλύση την ομαλήν λειτουργίαν των Τμημάτων τούτων. Αποφασίζει όπως υπαχθώσιν εκ του Γ΄ Τμήματος εις το Α΄ Τμήμα του Συμβουλίου της Επικρατείας: 1)Από της δημοσιεύσεως εις την Εφημερίδα της Κυβερνήσεως της παρούσης, η επεξεργασία των σχεδίων των κανονιστικών Δ/των και  2)από της 1ης Δεκ. 1958 η εκδίκασις των αιτήσεων ακυρώσεως δι' υπέρβασιν εξουσίας ή παράβασιν νόμου κατά πράξεων παροχής ή αρνήσεως συνταξιοδοτήσεως κατά την νομοθεσίαν περί Ιδρύματος Κοινωνικών Ασφαλίσεων ή οιουδήποτε ετέρου ασφαλιστικού οργανισμού (Δημοσίου Δικαίου). Κατά την εκδίκασιν των υποθέσεων τούτων το Α΄ Τμήμα θα τηρή την κατά το άρθρ. 14 παρ. 2 του Ν.Δ. 3830/1958 διαδικασίαν, ήτοι την δια  των  διατάξεων  των  άρθρ.  46  επομ.  του Νόμ. (Μετά τη σελ. 104,212) Σελ. 104,213 Τεύχος ΣΤ43 – Σελ. 33 Συμβούλιο Επικρατείας 6.ΑΑ.α.35-37 3713 και του Εσωτερικού και Διαδικαστικού Κανονισμού του Συμβουλίου διαγραφομένην καθ' όλου διαδικασίαν δια την εισαγωγήν και εκδίκασιν των υποθέσεων ενώπιον της Ολομελείας του Συμβουλίου τούτου. Εφ’ ω συνετάχθη η παρούσα, ήτις δημοσιευθήσεται εις την Εφημερίδα της Κυβερνήσεως. 